Z M L U V A  O  D I E L O

uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:

1. **ZMLUVNÉ STRANY:** 
   1. ***Zhotoviteľ:***

Obchdoný názov: ..............................................

So sídlom: .........................................

zastúpený: .........................................

IČO: .........................................

IČ DPH: .........................................

Bankové spojenie: .........................................

Č. účtu: .........................................

Pracovník oprávnený k rokovaniu vo veciach:

Technických:

Zmluvných:

(ďalej aj len „zhotoviteľ“)

* 1. ***Objednávateľ:***

Obchodný názov: GeoID s.r.o.

so sídlom : Hatné 210, Hatné 018 02

zastúpeným: Ing. Mário Barančík

IČO: 46659757

IČ DPH:

Pracovník oprávnený k rokovaniu vo veciach:

Technických: Ing. Mário Barančík

Zmluvných: Ing. Mário Barančík

(ďalej aj len „Objednávateľ“)

1. **PREDMET ZMLUVY:**
   1. Zhotoviteľ sa zaväzuje zhotoviť dielo podľa bodu 2 tohto článku podľa dodanej a odsúhlasenej výkresovej dokumentácie v súlade s touto zmluvou a objednávateľ sa zaväzuje dielo prevziať a zaplatiť dohodnutú cenu diela .
   2. Predmetom tejto zmluvy o dielo je zhotovenie stavebných prvkov **„ Prístavba pálenice č.d. 155**“ a spevnených plôch v dohodnutom rozsahu podľa cenovej ponuky zo dňa xx.xx.2024
   3. Vybudované dielo bude mať akostné a technické ukazovatele v zmysle platných predpisov a technických noriem a projektovej dokumentácie dodanej objednávateľom.
   4. Podkladom pre uzavretie tejto zmluvy je cenová ponuka zhotoviteľa spracovaná na základe projektovej dokumentácie a poskytovaných informácií, ktorá tvorí neoddeliteľnú súčasť tejto zmluvy /príloha č. 1/.
   5. Zmluvné strany sa týmto dohodli, že zmluva sa stáva platnou dňom jej podpisu a účinnou vystavením záväznej objednávky na vykonanie diela objednávateľom.
2. **CENA DIELA:**

Zmluvné strany sa dohodli v súlade so zákonom NR SR o cenách č. 18/1996 Z. z. v znení neskorších predpisov na celkovej cene diela .......................... EUR bez DPH.

Objednávateľ zaplatí zhotoviteľovi za skutočne vykonané a vzájomne odsúhlasené a prevzaté práce podľa predmetu zmluvy.

1. **TERMÍN PLNENIA**
   1. Zhotoviteľ zhotoví dielo, ktoré je predmetom tejto zmluvy, v nasledovnom termíne :

termín začatia: ihneď po vystavení záväznej objednávky na vykonanie diela

termín ukončenia: **najneskôr do 65 dní od vystavenia objednávky**

* 1. Zmluvné strany sa dohodli, že termín ukončenia je termínom pripravenosti k preberaciemu konaniu.
  2. Termínom splnenia sa považuje dielo odovzdané bez vád a nedorobkov so vzájomne potvrdeným zápisom o odovzdaní a prevzatí.
  3. Dohodnuté termíny zhotovenia diela dodrží zhotoviteľ za podmienky riadneho a včasného spolupôsobenia objednávateľa vymedzeného z ustanovení tejto zmluvy.
  4. Zhotoviteľ si práce na diele musí rozvrhnúť tak, aby nebolo nutné predĺžiť termín ukončenia prác z dôvodu nepriaznivého počasia.

1. **PLATOBNÉ PODMIENKY:**
2. Objednávateľ poskytne dodávateľovi na základe jeho žiadosti zálohovú platbu na základe zálohovej faktúry. Výška zálohovej platby bude do 20 % z ceny zákazky.
3. Nevyhnutným podkladom pre vystavenie faktúry zhotoviteľa bude súpis vykonaných prác za daný mesiac. Objednávateľ predložený súpis vykonaných prác a dodávok potvrdí do troch pracovných dní po predložení.
4. Na základe potvrdených súpisov vykonaných prác a dodávok oboma stranami bude zhotoviteľom vystavená vyúčtovacia faktúra s odpočtom prípadnej zálohy do 5 dní po podpísaní odovzdávacieho protokolu. Splatnosť faktúry je **14 dní** odo dňa vystavenia objednávateľovi.
5. **PRÁVA A POVINNOSTI**

* 1. Po ukončení prác objednávateľ odsúhlasí v zápise o odovzdaní stavby množstvo a kvalitu diela.
  2. Objednávateľ je povinný pripraviť podmienky tak, aby bolo možné začať práce na mieste realizácie v dohodnutom termíne a aby sa dielo mohlo vykonať plynule bez prerušovania. V prípade, že vinou objednávateľa dôjde k prerušeniu prác, zhotoviteľ má právo vyúčtovať náklady naviac ako preprava materiálu, osôb, cestovné, ubytovanie, stravné a škodu vzniknutú prerušením prác. O koľko dní sa omešká objednávateľ s pripravenosťou stavby, resp. práce budú prerušené vinou objednávateľa, o toľko dní sa odkladá termín ukončenia diela.
  3. Vlastníkom zhotoveného diela je objednávateľ, ktorý znáša aj nebezpečenstvo škody na zhotovenom diele.

1. **ZÁRUČNÁ DOBA – ZODPOVEDNOSŤ ZA VADY**
   1. Zhotoviteľ zodpovedá za to, že predmet tejto zmluvy má v dobe prevzatia a počas záručnej doby zmluvne dohodnuté vlastnosti a bude spôsobilý k zmluvnému účelu. Záručná doba na dielo je 24 mesiacov a začína plynúť dňom odovzdania diela a jeho prevzatia objednávateľom. Zmluvné strany sa dohodli, že objednávateľ má nárok na bezplatné odstránenie vád počas trvania záručnej doby.
   2. Oznámenie vád diela musí byť urobené v písomnej forme alebo emailom, inak je neplatné. Musí obsahovať označenie vady, miesto, kde sa vada nachádza a popis , ako sa vada prejavuje.
   3. Zhotoviteľ sa zaväzuje začať odstraňovať nahlásené vady do 7dní.
2. **ZMLUVNÉ POKUTY A STIMULÁCIE** 
   1. V prípade nesplnenia povinností / záväzkov/ podľa tejto zmluvy, môže si každá zmluvná strana nárokovať v zmysle príslušných ustanovení Obchodného zákonníka úrok z omeškania, zmluvnú pokutu, poprípade náhradu za škody:

a/ Za nedodržanie termínu dokončenia diela 0,5% z ceny diela zmluvnú pokutu za každý deň omeškania.

b/ Za omeškanie s platením faktúr v lehotách dohodnutej splatnosti úrok z omeškania vo výške 0,5% z dlžnej sumy za každý deň omeškania.

* 1. Zaplatením úrokov a zaplatením zmluvnej pokuty sa neruší povinnosť zmluvnej strany záväzok splniť a dlžnú sumu uhradiť.
  2. Ak objednávateľ odstúpi od zmluvy bez zavinenia zhotoviteľa, zaplatí odstupné vo výške 20% z ceny diela a čiastku za vykonané práce a dodaný materiál ku dňu výpovede s odpočítanou zálohou.

1. **ZÁVEREČNÉ USTANOVENIE**
   1. Právne vzťahy neupravené zmluvou sa riadia príslušnými ustanoveniami Obchodného zákonníka .
   2. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.“
   3. Zmluvu je možné meniť, resp. dopĺňať len na základe prejavenej vôle oboch zmluvných strán , a to formou písomného dodatku, podpísaného oprávnenými zástupcami každej zo zmluvných strán.
   4. Účastníci tejto zmluvy budú prípadné spory riešiť cestou vzájomnej dohody. Pokiaľ sa spor nevyrieši dohodou, bude sa ním zaoberať miestne príslušný súd zhotoviteľa.
   5. Táto zmluva je vypracovaná v 2 vyhotoveniach, 1x pre objednávateľa a 1x pre zhotoviteľa.
   6. Strany prehlasujú, že si zmluvu riadne prečítali, porozumeli jej a na znak súhlasu s jej obsahom pripájajú svoje podpisy.
   7. Zmluva je platná a účinná dňom podpísania oboma zmluvnými stranami.

V ........................... , dňa ................... V......................, dňa ......................

Ing. Mário Barančík

–––––––––––––––––––––––– –––––––––––––––––––––––––

zhotoviteľ objednávateľ